Hoërskool Ladismith - Akademie
Free Calendar by Brolmo.com	 akademie
Hoërskool Ladismith volg die nasionale KABV. Die huidige onderrigstruktuur sien só daarna uit:
(Graad R tot 3)
(Graad 4 tot 6)
(Graad 7 tot 9)
(Graad 10 tot 12)
Die anneks is 'n paar jaar gelede in 'n voorskoolse sentrum omskep. Die graad R-klas word onder andere binne die sentrum gehuisves. Die Senior- en VOO-Fase word uitsluitlik deur die hoërskool opvoeders hanteer.
Uiteraard is Afrikaans, Engels en LO steeds verpligte vakke. Let Wel: indien 'n leerder Rekeningkunde of Fisiese Wetenskappe wil neem, MOET die leerder suiwer Wiskunde neem. Hierdie reëling is deur die WKOD ingestel. Die volgende vakkeuses kan einde graad 9 gemaak word:
Rekeningkunde OF Rekenaartoepassingstegnologie
Fisiese Wetenskappe OF Toerisme
Lewenswetenskappe OF Besigheidstudies
LOOM (Leerder- en Opvoeder Ondersteuningsmateriaal)
Die skool beskik oor uitgebreide asook gevorderde toerusting en materiaal. 'n Hoë premie word op tegnologie geplaas en talle lesse inkorporeer e-leer.
Rekenaarlaboratoriums (VOO- en Senior Fase, CAMI en KHANYA)
Klankstelsels binne laboratoriums
24-uur ADSL gekabelde sowel as Wi-Fi Internet
Twee moderne Minolta fotostaatmasjiene
Opvoedkundige tekeninge op buite-mure
Die skool gradeer binnekort na optiese vesel ("optical fibre") internet op. Die WKOD het homself in 2015 daartoe verbind om skole in die Wes-Kaap aan optiese vesel netwerke te koppel. Data-oordrag is baie vinniger en sal die voortgaande oorskakeling na e-leer baie vergemaklik.
Alle rekenaarlaboratoriums is lugverkoeld. Die CAMI-laboratorium is in 2017 met twee nuwe lugverkoelers asook 'n nuwe bediener toegerus.
Alle klaskamers beskik oor 'n internetpunt.
Die skool beskik oor die dienste van 'n IT-spesialis wat toevallig deel van die personeel vorm. Raad en/of oplossings is dadelik beskikbaar. Hierdie gerief stel ons in staat om foute vinnig te identifiseer en reg te stel. Omdat ons stelsels permanent gemonitor word, het ons wérklik min probleme.
Ons leuse is Excelsior, 'n Latynse woord. Dit beteken om altyd hoër te streef en om jouself voortdurend te verbeter. Die leuse is soortgelyk aan die Latynse woorde semper altior - altyd hoër.
Die volgende leerders het uitstekend tydens die afgelope Nasionale Senior-Sertifikaat eksamen presteer. Ons is waarlik trots op hulle!
Marcel Simpson - 7 Onderskeidings (7 vakke)
Marcel het die eksamen met 'n gemiddelde persentasie van 89% geslaag en het in alle vakke uitgeblink. Sy is deurgaans tydens haar loopbaan in die VOO-Fase met Akademiese Erekleure beloon.
Sy studeer tans Medies aan die Universiteit van Stellenbosch.
Alecia Lourens - 6 Onderskeidings (7 vakke)
Alecia het die eksamen met 'n gemiddelde persentasie van 83% geslaag. Sy is deurgaans tydens haar loopbaan in die VOO-Fase met Akademiese Erekleure beloon.
Sy studeer tans B.Com Digitale Bemarking aan die Prestige Academy in Bellville.
verfraaiingsprojek - foto's
ontwerp / ontwikkelling / instandhouding: d EX | kopiereg © hoërskool ladismith 2017 | hosting deur webafrica